title: Falsa
text: A falsa (d'o latín <FALSA) ye la cambra u estancia más altera en un edificio, inmediatament debaixo d'a cuminera d'o lenato u tellau y determinada por o espacio que o tellau le deixa.  En a Ribagorza recibe tamién o nombre de perche, en cheso «falsa» coesiste con sulero, y en buena cosa d'a provincia de Teruel se le diz cambra.
  
  En as casas a falsa sole estar un espacio no habitable, por a qual cosa se destina a almagazenar trastes u aparellos quan no se's emplega, a ixecar simients y ixoriar os fruitos de l'agricultura como cebollas, trunfas, nueces, pinochas de panizo, etc. pa consumir-los más t'adebant. Por a suya ubicación en alto, l'acceso se i ha de fer por una escala u bella escalera y puede estar a traviés d'una trapa practicada en o solero u, por contra, tener una puerta.
  
  Etimolochía 
  
  D'alcuerdo con o profesor Brian Mott, a parola «falsa» dimana de l'adchectivo <FALSA en latín, que ye o feminino de <FALSO, «falso» u «vuedo», «sin contenito». Literalment, significariba «puesto vuedo».
  
  Se veiga tamién 
  
  Cocina.
  Minchador.
  Cambra.
  Patio.
  Bodega. 
  Reposte.
  Quadra.
  
  Referencias 
  
  Cambras d'as casas tradicionals